laion/Wikipedia-Exotic huggingface dataset:
IFPI Denmark

IFPI Denmark — ფონოგრამების ინდუსტრიის საერთაშორისო ფედერაციის (IFPI) დანიის განყოფილებაა და პასუხს აგებს მუსიკალური პრემიის გადაცემის ორგანიზებაზე, ეროვნული მუსიკალური ჰიტ-აღლუმების და მუსიკალური გამოცემების სერთიფიკაციის შედგენაზე.. ოქროს და პლატინის ჯილდოები დანიაში ენიჭება 1990-იანი წლების დასაწყისიდან. გაყიდვებზე მოთხოვნები ერთი და იგივეა, როგორც ეროვნული, ასევე საერთაშორისო რეპერტუარისთვის. აღსანიშნავია, რომ მუსიკალური ნაწარმის სერთიფიკაციის დანიური სისტემა დამოკიდებულია მოწოდების რაოდენობაზე. ^  I გაყიდვები შედის სამართლებრივ ციფრულ ჩანაწერებში. მხოლოდ ნაკადი მუსიკალური DVD-ების ვიდეო-სინგლები სრულმეტრაჟიანი მუსიკალური DVD-ები Official website ↑ IFPI.dk ↑ 2.0 2.1 2.2 (2003-04-24) Guld- og platinplader er devalueret (Danish). ციტირების თარიღი: 2014-06-01.  ↑ (September 11, 1999) Hit Denmark. ციტირების თარიღი: 2010-12-01.  ↑ 4.0 4.1 4.2 4.3 (February 7, 2007) IFPI Denmark Revamps Certification Levels. ციტირების თარიღი: 2011-06-28.  ↑ (2011) IFPI Denmark: Guld og platin. ციტირების თარიღი: 2014-06-01.  ↑ (2011) IFPI Certification Award Levels 2011. ციტირების თარიღი: 2012-10-11.  დაარქივებული 2011-07-26 საიტზე Wayback Machine. ↑ (2012) IFPI Certification Award Levels 2012. ციტირების თარიღი: 2014-05-30.  ↑ Nye regler for platinplader til downloads. gaffa.dk (2009-04-20). დაარქივებულია ორიგინალიდან — 2019-03-22. ციტირების თარიღი: 2014-05-31. ↑ IFPI Certification Award Levels 2009. IFPI (2009). დაარქივებულია ორიგინალიდან — 2009-10-23. ციტირების თარიღი: 2011-06-28. ↑ 10.0 10.1 Guld og platin (Kriterierne for tildeling af guld- og platincertifikater er pr. 17. november 2014). IFPI Denmark (2014-11-17). ციტირების თარიღი: 2017-04-07. ↑ Guld og platin (Kriterierne for tildeling af guld- og platincertifikater er pr. 1. april 2016:). IFPI Denmark (2016-04-01). ციტირების თარიღი: 2017-09-14. ↑ IFPI Denmark: Guld og platin (November 2011). IFPI Denmark (2011). დაარქივებულია ორიგინალიდან — November 5, 2011. ციტირების თარიღი: 2014-12-11. ↑ IFPI Denmark: Guld og platin (February 2012). IFPI Denmark (2012). დაარქივებულია ორიგინალიდან — February 26, 2012. ციტირების თარიღი: 2014-05-31. ↑ IFPI Denmark: Guld og platin (October 2013). IFPI Denmark (2013). დაარქივებულია ორიგინალიდან — October 23, 2013. ციტირების თარიღი: 2014-05-31. ↑ IFPI Denmark: Guld og platin (2014). IFPI Denmark (2014). დაარქივებულია ორიგინალიდან — 2012-02-26. ციტირების თარიღი: 2014-05-31. ↑ (2009) IFPI Certification Award Levels 2007. ციტირების თარიღი: 2011-06-28.  დაარქივებული 2008-02-27 საიტზე Wayback Machine. ↑ (2011) IFPI Denmark: Guld og platin (April 2011). ციტირების თარიღი: 2014-05-31.  ↑ (2011) IFPI Denmark: Guld og platin (November 2011). ციტირების თარიღი: 2014-05-31.
Asociación Mexicana de Productores de Fonogramas y Videogramas

Asociación Mexicana de Productores de Fonogramas y Videogramas (ინგლ. Mexican Association of Producers of Phonograms and Videograms, A.C., AMPROFON) — 1963 წლის 3 აპრილს დაარსებული ასოციაცია, რომელიც წარმოადგენს მექსიკის ხმისჩამწერი ინდუსტრიის ინტერესებს. Main Top 100 Albums Chart: მექსიკაში 100 საუკეთესო ალბომის გაყიდვის ჩარტი. აქ შედის ალბომების ყველა ტიპი, მინი ალბომების ჩათვლით. International Albums Chart: 20 საუკეთესო უცხოური ალბომის გაყიდვის ჩარტი. აქ შედის როგორც ინგლისურენოვანი, ასევე ესპანურენოვანი ალბომები. Popular Music Albums Chart: რეგიონში 20 საუკეთესო მუსიკის ჩარტი. Latin Albums Chart: 20 საუკეთესო ესპანურენოვანი ალბომის ჩარტი. ისინი შეიძლება იყვნენ მექსიკურებიც და უცხოურებიც. Official site This week's Top 100 This week's Genre Top 20 charts Site with charts archive დაარქივებული 2008-10-26 საიტზე Wayback Machine. ↑ Certified Awards. დაარქივებულია ორიგინალიდან — 2010-07-12. ციტირების თარიღი: 2017-12-08.
FIPS

FIPS, ინფორმაციის დამუშავების ფედერალური სტანდარტები (ინგლ. Federal Information Processing Standards, FIPS) — ამერიკის შეერთებული შტატების ხელისუფლების მიერ შემუშავებული ღიად გამოქვეყნებული სტანდარტები, რომლებსაც აშშ-ში იყენებს ყველა სამოქალაქო სახელისუფლებო დაწესებულება და კონტრაგენტი. FIPS-ის სტანდარტებიდან ბევრი წარმოადგენს სხვა ფართედ გავრცელებული სტანდარტების შეცვლილ ვერსიებს (ANSI, IEEE, ISO და სხვა). FIPS-ის ზოგიერთი სტანდარტი შეიმუშავა აშშ-ის ხელისუფლებამ. მაგალითად ქვეყნების კოდები, ასევე ისეთი კრიპტოგრაფიული სტანდარტები, როგორიცაა DES (FIPS 46) და AES (FIPS 197). ქვეყნების და რეგიონების დასახელებების კოდირებისთვის FIPS-ის სტანდარტები მსგავსია ISO 3166-ის და NUTS-ის სტანდარტებისა. FIPS-ის ოფიციალური საიტი (ინგლისური) FIPS homepage at NIST Computer Security Division დაარქივებული 2007-02-16 საიტზე Wayback Machine. NIST ↑ FIPS General Information (2013-09-09). ციტირების თარიღი: 2015-04-01.
მიზანდარი (მრავალმნიშვნელოვანი)

საკუთარი სახელი მიზანდარი შეიძლება აღნიშნავდეს ერთ-ერთ შემდეგ პიროვნებათაგანს: ალიოზ მიზანდარი — პიანისტი, კომპოზიტორი და პედაგოგი გივი მიზანდარი — მოქანდაკე ვალერიან მიზანდარი — მოქანდაკე ვალერიან მიზანდარი — დირიჟორი, მომღერალი
Zilog Z80

Zilog Z80 — 8 ბიტიანი მიკროპროცესორი, შექმნილი კომპანია Zilog-ის მიერ 1976 წელს. მისი შექმნის იდეა ჯერ კიდევ 1974 წელს Zilog-ის დამფუძნებელს, ფედერიკო ფაჯინის გაუჩნდა. ის ფართოდ გამოიყენებოდა პერსონალურ კომპიუტერებსა და სამხედრო სისტემებში. 1970-იან და 1980-იანი წლების შუა პერიოდში Z80 6502-თან ერთად დომინირებდა სახლის კომპიუტერებში. Z80 და მისი მემკვიდრეები წარმოადგენენ ერთ-ერთ ყველაზე გავრცელებულ მიკროპროცესორების ოჯახს. Zilog-ის ლიცენზიის საფუძველზე, სხვადასხვა კომპანიები აწარმოებდნენ Z80-ის ანალოგებს, რომელთა შორისაც იყვნენ: Mostek, SGS, NEC, Sharp, Toshiba, National Semiconductor, Hitachi და სხვები. ზოგიერთი კომპანია, ძირითადად ევროპაში, აწარმოებდა Z80-ის ანალოგებს, თუმცა არ გააჩნდა ოფიციალური ლიცენზია. შეგიძლიათ იხილოთ მედიაფაილები თემაზე „Zilog Z80“ ვიკისაწყობში. Zilog Z80-ის ხაზი Z80-ის ხაზის ოფიციალური მხარდამჭერი საიტი ↑ Balch, Mark (2003-06-18). „Digital Fundamentals“, Complete Digital Design: A Comprehensive Guide to Digital Electronics and Computer System Architecture, Professional Engineering. New York, New York: McGraw-Hill Professional, გვ. 122. ISBN 0-07-140927-0.  ↑ (1983) The Seybold report on professional computing. Seybold Publications. „In the 8-bit world, the two most popular microcomputers are the Z80 and 6502 computer chips.“  ↑ Only in CMOS, National made no NMOS version, according to Oral History with Federico Faggin
სათარ ბაჰლულზადე

სათარ ბაჰლულ ოღლი ბაჰლულზადე ( აზერ. Səttar Bəhlul oğlu Bəhlulzadə / Сәттар Бәһлул оғлу Бәһлулзадә; დ. 15 დეკემბერი [ძვ. სტ. 2 დეკემბერი], 1909, სოფ. ამირჯანი, ამჟამად ბაქოს შემადგენლობაში — გ. 14 ოქტომბერი, 1974, მოსკოვი, დაკრძალულია თავის მშობლიურ სოფელ ამირჯანში.) — XX საუკუნის აზერბაიჯანელი საბჭოთა ფერმწერი, ცნობილია აზერბაიჯანის ბუნების ლირიკული პეიზაჟებით. აზერბაიჯანის ხელოვნების დამსახურებული მოღვაწე (1960), აზერბაიჯანის სახალხო მხატვარი (1963), აზერბაიჯანის სსრ სახელმწიფო პრემიის ლაურეატი (1972). ორჯერ დაჯილდოებულია შრომის წითელი დროშის ორდენით (1959–1969). სწავლობდა აზერბაიჯანის სამხატვრო ტექნიკუმში (1927–1940). ვლადიმერ ფავორსკისა და გრიგორი შაგალის ხელმძღვანელობით სწავლობდა მოსკოვის სამხატვრო ინსტიტუტში (1927–1931). მის ნამუშევრებში ყველაზე გამორჩეულებად ითვლებიან „გოდიალჩაის ველი“(1953), საღამო კასპიის ზღვაზე“ (1959), „დედამიწის ოცნება“ (1963), „ჩემი სამშობლოს გაზაფხული“ (1967), „აზერბაიჯანის მიწა“ (1970), „ბუზოვნები. ნაპირი“ (1972) — ყველა ეს ნამუშევარი ინახება აზერბაიჯანის ხელოვნების ეროვნულ მუზეუმში (ბაქო). სათარ ბაჰლულზადე ითვლება აზერბაიჯანის თანამედროვე მხატვრული პეიზაჟის და ასევე აზერბაიჯანის იმპრესიონიზმის ერთ-ერთ დამფუძნებლად. მან მნიშვნელოვანი წვლილი შეიტანა აზერბაიჯანის 1960–1970 წლებში მხატვრობის განვითარებაში. სათარ ბაჰლულზადეს ნაწარმოებები გამოფენილნი იყვნენ როგორც რესპუბლიკურ, ასევე საერთაშორისო გამოფენებზე. იგი აწყობდა პერსონალურ გამოფენებს არა მხოლოდ ბაქოში, არამედ მსოფლიოს სხვადასხვა ქალაქებშიც. მისი ნახატების მნიშვნელოვანი ნაწილი ინახება აზერბაიჯანის ხელოვნების ეროვნულ მუზეუმში, სადაც მხატვრის ნამუშევრებისათვის განკუთვნილია მთელი დარბაზი. სათარ ბაჰლულზადეს ნამუშევრები ინახება ასევე მოსკოვის, თბილისის, პეკინის და სხვა ქვეყნების მუზეუმებში. სათარ ბაჰლულზადეს სახელი უწოდეს ბაქოს ერთ-ერთ ქუჩას. ამირჯანის დასახლებაში, სადაც დაიბადა მხატვარი გახსნილია სახლ-მუზეუმი, რომელშიც გამოფენილია მხატვრის პირადი ნივთები და მისი ნახატების კოპიოები. ამირჯანში მხატვრის სასაფლაოზე აღმართულია მისი ძეგლი. დიდი საბჭოთა ენციკლოპედია
ჩოქაქ ჰამამი

ჩოქაქ ჰამამი (აზერ. Çökək hamam — წაქცეული აბანო) — ისტორიული აბანო განჯაში. იგი აღმართულ იქნა 1606 წელს შეიხ ბაჰადინ მაჰამად ამილის არქიტექტურული პროექტის მიხედვით. აბანოს მშენებლობაში გამოყენებულია წითელი აგური თიხისა და კირის ხსნარით. შენობას გააჩნია გუმბათი. იგი 2003 წელს იქნა შეკეთებული. დღესდღეობით შენობა წარმოადგენს დეკორატიული ხელოვნების თვალსაჩინო ნიმუშს. 2014 წლიდან იგი მუშაობს როგორც განჯის ერთ-ერთი სასტუმროს აბანო. ↑ აბანო განჯაში. დაარქივებულია ორიგინალიდან — 2019-10-21. ციტირების თარიღი: 2022-07-26. ↑ Gəncədəki “Çökək hamam” əsaslı şəkildə təmir edilir ↑ Отель Vego
ხოჯალის რაიონი

ხოჯალის რაიონი (აზერ. Xocalı rayonu) — აზერბაიჯანის სამხრეთ-დასავლეთის ადმინისტრაციული ერთეული. ფაქტობრივად რაიონს აკონტროლებს თვითგამოცხადებული მთიანი ყარაბაღის რესპუბლიკა და შედის მთიანი ყარაბაღის რესპუბლიკის ასკერანის რაიონის შემადგენლობაში. ადმინისტრაციულ ცენტრს წარმოადგენს — ქალაქი ხოჯალი. რაიონის ტერიტორია ძირითადად მთიანია. უმაღლეს მწვერვალებს წარმოპადგენენ — კიზგალა და ქირხგიზი (2843 მ, 2824 მ). მთიანი ტერიტორიების გამოკლებით კლიმატი — რბილი და თბილია. მაღალმთიანი ტერიტორიები — სუბალპური და ალპური ველებია. ძირითად მდინარეებს წარმოადგენენ — ბადარა და გარგარი. არსებობენ სამთო-სატყეო და სამთო-ველების ტერიტორიები. ტერიტორიების 40 %-მდე მდიდარია ცაცხვით, ნეკერჩხალითა და სხვა ხეებით. საიტზე Azerbaijan.az დაარქივებული 2018-12-25 საიტზე Wayback Machine.
ყარაბაღლარის მავზოლეუმი

ყარაბაღლარის მავზოლეუმი (აზერ. Qarabağlar türbəsi) — ნახიჩევანიდან ჩრდილო-დასავლეთით 30 კილომეტრის მანძილით მოშორებული, აზერბაიჯანის კანგარლის რაიონის სოფელ ყარაბაღლარში განლაგებული მავზოლეუმი. აშენდა XIV საუკუნის პირველ ნახევარში, ნაწილობრივ დანგრეულია. გააჩნია ცილინდრისებური ფორმა თორმეტი ნახევრად მრგვალი წახნაგით. კოშკის სიმაღლე, რომელსაც შიგნიდან გააჩნია წრის ფორმა, შეადგენს 30 მეტრს. 30 მეტრის მოშორებით დასავლეთით განლაგებულია ორი მინარეთი, რომელთა საძირკველსაც გააჩნია ოთხკუთხა ფორმა. არქიტექტურული ანსამბლის მინარეთები მიეკუთვნებიან XII საუკუნეს. К. М. Мамед-заде. Строительное искусство Азербайджана, стр. 39; Л. С. Бретаницкий, Б. В. Веймарн. Очерки истории и теории изобразительных искусств. Искусство Азербайджана. Стр. 135-137. ↑ Л. С. Бретаницкий, Б. В. Веймарн. Очерки истории и теории изобразительных искусств. Искусство Азербайджана. Стр. 136
იუსუფ იბნ კუსეირის აკლდამა

იუსუფ იბნ კუსეირის აკლდამა — აშენებულია 1161-1162 წლებში ქალაქ ნახიჩევანში. აკლდამის არქიტექტორია აჯემი იბნ აბუბექრ ნახჩევანი. იგი წარმოადგენს მომცრო ზომის რვაკუთხა ნაგებობას. აკლდამა შესრულებულია კარგად გამომწვარი აგურისგან. იგი სრულდება პირამიდის ებური კარავით. მის ზედა ნაწილში განლაგებულია კანტი ყურანიდან ამონარიდით. აკლდამის დასავლეთი ნაწილი ოდნავ განსხვავებულია. მისი ზედა ნაწილი შევსებულია გეომეტრიული ორნამენტით, რომლის ქვეშაც ასევე ამოტვიფრულია წარწერა. აქ წერია თუ ვისი აკდამაა და ვინ არის მისი მშენებელი. აკლდამის შიდა სივრცე გაყოფილია ორ ნაწილად (უშუალოდ აკლდამაზე და თავისუფალ სივრცეზე). აჯემი აბუბექრ ოღლი ნახჩივანის სახელი ამოტვიფრულია პიველი წახნაგის მარჯვენა ნაწილში უშუალოდ შესასვლელში.
ბარდის მავზოლეუმი

ბარდის მავზოლეუმი (აზერ. Bərdə türbəsi), ასევე ცნობილი როგორც „ალაჰ-ალაჰის“ ტიურბე (აზერ. «Allah-Allah» türbəsi) — აზერბაიჯანის ქალაქ ბარდაში განლაგებული მავზოლეუმი, რომელიც შედგება მიწისქვეშა აკლდამისგან და ათწახნაგოვანი ფორმის მისაძინებელი საკნისგან რამდენიმე შესასვლელით. 1322 წელს მავზოლეუმი ააშენა ხუროთმოძღვარმა აჰმედმა, ნახიჩევანელი არქიტექტორის ჰაფიზ ეიუბის შვილმა. ძეგლი აღიწერა აღმოსავლეთმცოდნე ბ. ა. დორნოს მიერ 1861 წელს მისი კავკასიაში მოგზაურობის დროს. აღმოსავლეთმცოდნე აღნიშნავდა, ძირითად ფასადზე წითელი აგურის ფონზე ლურჯი მინანქრით გამოყვანილი კუფური წარწერების არსებობას, ასევე, მავზოლეუმის შესასვლელის თავზე არაბულ წარწერას ჩვეულებრივი ხელწერით. ამავდროულად, გაკეთდა ძეგლის ჩანახატი „შთამომავალთათვის“, ვინაიდან დორნი თავის გარდაუვალ დაღუპვას ვარაუდობდა – „ძეგლის სიახლოვეში მეზობლად მცხოვრები უმეცარი მაცხოვრებლებისაგან, რომლებიც ძეგლის საძირკველს აგურებს აცლიდნენ“. აზერბაიჯანის გასაბჭოების შემდეგ მონუმენტის ზედა ნაწილი განადგურდა, ხოლო არაბული დამწერლობით შესრულებული წარწერების ნაწილი წაიშალა. მავზოლეუმის დიდი ხნის განმავლობაში უმეთვალყუროდ დატოვების შედეგად კარიბჭეც განადგურდა, თვითონ მავზოლეუმი კი სავალალო დღეში აღმოჩნდა, ეზოში ხეები გახმა და ამოიძირკვა. ძეგლის ტერიტორიის მნიშვნელოვანი ნაწილი კერძო პირებმა მიითვისეს და სხვადასხვა სამეურნეო მიზნებისათვის იყენებდნენ. 2011 წელს აზერბაიჯანის რესპუბლიკის პრეზიდენტის ილჰამ ალიევის განკარგულებით, ბარდაში დაიწყო სარესტავრაციო სამუშაოები. ამ დროს აღადგინეს ასევე ბარდის მავზოლეუმიც. მისი რესტავრაცია მოახდინა კულტურისა და ტურიზმის სამინისტროსთან არსებულმა სახელმწიფო სამსახურმა. ↑ Мамед-заде К. М. Строительное искусство Азербайджана (с древнейших времён до XIX века) / Научный редактор aкадемик АН Азерб. ССР А. В. Саламзаде. — Баку: Элм, 1983. ↑ Б. А. Дорн. Отчет об ученом путешествии по Кавказу и южному берегу Каспийского моря. – 1861., с. 24. ↑ „Ильхам Алиев ознакомился с ходом строительных работ, проводимых в Бардинском мавзолее“. ru.president.az (რუსული). ციტირების თარიღი: 12 მარტი, 2021. შეამოწმეთ თარიღის პარამეტრი |access-date=-ში (დახმარება)
ხაჩინ-დორბათლის დასახლების მავზოლეუმი

ხაჩინ - დორბათლის დასახლების მავზოლეუმი (აზერ. Xaçıntürbətli türbəsi) — მუსას შვილის ჰოჯა კატავის მავზოლეუმ-ტურბო. განლაგებულია ყარაბაღში, ხაჩინ-დორბათლის დასახლებაში. 1314 წელს მავზოლეუმი ააშენა უსტა შაჰენზიმ. მავზოლეუმი განლაგებულია აღდამიდან ჩრდილოეთით 23 კილომეტრის დაშორებით და ითვლება აზერბაიჯანის შუა საუკუნეების ხუროთმოძღვრების ერთ-ერთ მარგალიტად. მავზოლეუმის არქიტექტურაში მჭიდროდ არის გადახლართული მუსულმანური და ქრისტიანული შუა საუკუნეების სტილი. მას გააჩნია თორმეტწახნაგიანი კორპუსი, რომელიც გვირგვინდება კარვით და აღმართულია სამსაფეხურიან კვარცხლბეკზე. მავზოლეუმის შიდა სივრცე შედგება ჯვარედინა აკლდამისგან და ზედა საკნისგან. მას გააჩნია მრავალიარუსიანი სტალაქტიდის ფორმის ჭერი. სამხრეთის მხრიდან განლაგებულია მრავალფენიანი მიჰრაბი, რომელიც მორთულია სხვადასხვა ორნამენტებით. ინტერიერის სიმკაცრე განპირობებულია და ხაზგასმულია შემოსასვლელში არსებული ორნამენტებით. არაბული წარწერა შემოსასვლელში გვაუწყებს დაკრძალულის სახელს, მავზოლეუმის აშენების თარიღს — 1314 წელი — და ხუროთმოძღვრის სახელს — უსტად შაჰენზი. მიჰრაბი და წარწერის შინაარსი გვამცნობს, რომ „დამკვეთი“ იყო მუსულმანური აღმსარებლობის პიროვნება.
რამანის ოთხკუთხედი კოშკი

რამანის ოთხკუთხედი კოშკი (აზერ. Ramana qalası) — განლაგებულია ბაქოს დასახლება რამანაში. აღმართულია XIV საუკუნეში შირვანშაჰთა ბრძანების მიხედვით. მისი დანიშნულება იყო თავდაცვითი ფუნქციის შესრულება. კოშკის განმასხვავებელი თვისება იყო ის, რომ იგი განკუთვნილ იყო დროებითი თავშესაფრისთვის და არა გრძელვადიანი ცხოვრებისთვის. ციხე-სიმაგრე გამოყენებული იქნა ისეთი მხატვრული ფილმების გადაღების პროცესში, როგორებიცაა: „ქოროღლი“, „ნასიმი“ და „ბაბექი“. „ქოროღლის“ გადაღებამდე ციხე იმყოფებოდა დანგრეულ მდგომარეობაში და ამ ფილმის გადაღების მიზნით აღდგენილ იქნა. აღდგენითი სამუშაოები ჩატარდა 1956 წელს. კოშკის სიმაღლე შეადგენს 15 მეტრს. მას გააჩნია 4 სართული. ტერიტორიას, სადაც კოშკი მდებარეობს ეზოსა და კედლებს გრძელი მრავალწახნაგოვანი ფორმა გააჩნია. კოშკი აგებულია თეთრი ქვისგან. შენობის მარცხენა მხარეს ორი კიბეა. სართულებს შორის შეიძლება გადაადგილებულ იქნას მხოლოდ მისაყუდებელი კიბით. ეზოში შესასვლელი მდებარეობს დასავლეთ ნაწილში. კოშკში შესასვლელი მდებარეობს ციხის კედელს შორისა  ვიწრო უფსკრულის მხრიდან. აზერბაიჯანის არქიტექტურა The Caspian Shore Defensive Constructions Möhtəşəm Ramana qalası Башни Апшерона Башни и крепости დაარქივებული 2016-03-03 საიტზე Wayback Machine. ↑ Ramana Tower. დაარქივებულია ორიგინალიდან — 2018-10-02. ციტირების თარიღი: 2018-10-04. ↑ Бретаницкий Л. С., Усейнов М.А., Саламзаде А. В. История архитектуры Азербайджана. — Москва: Гос. изд. лит. по строит, арх. и стройматериалам., 1963. ↑ Ramana Tower (Azerbaijan) ↑ Старинные башни Баку хранят вековые тайны ↑ Nuriyev A. Qapısı qıfıllı qala (азерб.) // Kaspi. — 2010. — 26 oktyabr. — S. 8 ↑ Замок в Селении Раманы
მრგვალი ციხე

მრგვალი ციხე — განლაგებულია აზერბაიჯანში, აბშერონის ნახევარკუნძულზე მარდაკიანის დასახლებაში. ციხეზე არსებული წარწერების მიხედვით იგი აშენდა 1232 წელს . მისი მშენებელი იყო — შირვანშაჰ გერშაცპეს არქიტექტორი აბდულმეჯიდ იბნ მაქსუდი. ციხე მრგვალი ფორმისაა. მას დღემდე ადგილობრივი მოსახლეობა შიჰ გალასის (შეიჰის ციხეს) უწოდებს. ციხის ძირითადი გალავანის სიმაღლე შეადგენს 16 მეტრს, ხოლო დიამეტრი 7,6 მეტრს. ციხის შიდა ნაწილი დაყოფილია სფეროს ფორმის გუმბათებით 3 იარუსად. ისინი ერთმანეთს უერთდებიან წრიული კიბეებით.. ციხე იყოფა 5 იარუსად. ↑ Усейнов М.А, Бретаницкий Л.С. Всеобщая история архитектуры. Архитектура Азербайджана. Стройиздат, 376
ქვის დამწერლობის მუზეუმი

ქვის დამწერლობის მუზეუმი (აზერ. Daş salnamə muzeyi) — ბაქოში მდებარე მუზეუმი, რომელიც ეძღვნება ქვის დამუშავების ხელოვნებას. ეს არის მუზეუმი, რომელზეც წარმოდგენილია ქვის პლასტიკის განვითარება აზერბაიჯანის ტერიტორიაზე. იგი განლაგებულია აზერბაიჯანის სახელმწიფო დროშის მოედანზე და შექმნილია ჰეიდარ ალიევის ფონდის მიერ. შენობა, რომელშიც განლაგებულია მუზეუმი, აშენებულია ძმები სიმენსების მიერ 1901 წელს. შენობაში ფუნქციონირებდა აზერბაიჯანში პირველი ელექტროსადგური, რომელიც მუშაობდა ნავთობზე. შემდგომ შენობას ჩაუტარდა კაპიტალური რესტავრაცია და მასში დაიწყო ფუნქციონირება ქვის დამწერლობის მუზეუმმა. მუზეუმის გახსნა მოხდა 2015 წლის 8 ივნისს. აზერბაიჯანის რესპუბლიკის პრეზიდენტი ილჰამ ალიევი, ჰეიდარ ალიევის ფონდის პრეზიდენტი მეჰრიბან ალიევა და ჰეიდარ ალიევის ფონდის ვიცე პრეზიდენტი ლეილა ალიევა გაეცნენ მუზეუმს. მუზეუმში გამოფენილია უამრავი ქვის პლასტიკის ნიმუშები, რომლებიც აღმოჩენილი არის აზერბაიჯანის ტერიტორიაზე. ექსპონატების უმრავლესობას შეადგენს უძველესი საყოფაცხოვრებო ნივთები, რომელთაც გააჩნიათ ფუნქციონალური დატვირთვა. ასევე პირველყოფილი ადამიანის შრომის შედეგად შექმნილი ექსპონატები. მუზეუმში ასევე წარმოდგენილია გობუსტანის და გალას ნაკრძალების კედლური დამწერლობის ნიმუშები. ექსპოზიციის ძირითად ნაწილს წარმოადგენს შუა საუკუნეების საფლავის ქვები, რომელნიც ნაპოვნია შირვან- აბშერონის ზონაში. საფლავის ქვებზე წარმოდგენილია ინფორმაცია შუა საუკუნეების სხვადასხვა საზოგადოებრივ-პოლიტიკურ, სოციალურ, კულტურულ და იდეოლოგიურ მოვლენებზე. ექსპოზიცია აგრეთვე მოიცავს აზერბაიჯანის სახალხო არტისტის ჰუსეინ ჰაგვერდიევის ნაშრომსაც - „არტერია“ (2014 წ.) მუზეუმში წარმოდგენილი ექსპონატების მიხედვით ადვილად შესაძლებელია აზერბაიჯანის ქვის პლასტიკის ისტორიის და მისი ეტაპების განვითარების აღქმა.
ოთხკუთხა ციხე (მარდაკიანი)

ოთხკუთხა ციხე — ციხესიმაგრე აზერბაიჯანის დედაქალაქ ბაქოში, რომელიც აგებულია XIV საუკუნეში. განლაგებულია ბაქოს დასახლება მარდაკიანში. აშენებულია ქესრანიდთა დინასტიის შირვანშაჰ აჰსიტან I, შირვანშაჰ მანუჩეხრ III შვილის მიერ. ეს ციხე აგებული იყო ახსიტანის მტერზე ბრწყინვალე გამარჯვების აღსანიშნავად. ციხის სიმაღლე შეადგენს 22 მეტრს, ქვედა სისქე 2,1 მეტრს, ხოლო ბოლოში 1,6 მეტრს. შიგნით ციხე 5 იარუსად იყოფა. ↑ К. М. Мамед-заде. Строительное искусство Азербайджана, Баку, 1983
შირვანშაჰთა სასახლის აბანოები

შირვანშაჰთა სასახლის აბანოები (აზერ. Şirvanşahlar Sarayının Şah hamamı) — შირვანშაჰთა კომპლექსის შემადგენელი აბანოები. მათი აშენების თარიღი მიეკუთვნება XV საუკუნეს. განლაგებულია ქვედა სასახლის აღმოსავლეთით, სასახლის (გასრი) ქუჩის მიმდებარედ. აბანო ჩაღრმავებულია, რაც ასევე ახასიათებს აბშერონის ნახევარკუნძულის ყველა აბანოს. მიწის ზედაპირზე არის მხოლოს აბანოს გუმბათი. აბანოს ინტერიერი ისეა დაგეგმილი, რომ იგი ინარჩუნებს ტემპერატურას დიდი ხნის მანძილზე. მშენებლობის მაღალ დონეზე მეტყველებს გუმბათის ნარჩენები. ასევე უნდა აღინიშნოს გაბარიტების შეფარდება შენობასთან, რომელიც ზალიან სწორედ არის გათვლილი, როგორც არქიტექტუურულად ასევე თბოიზოლაციის შენარჩუნების მხრიდანაც.
მოსახლეობის სრულიად საკავშირო აღწერა 1989

მოსახლეობის სრულიად საკავშირო აღწერა 1989 — საბჭოთა კავშირის მოსახლეობის უკანასკნელი საყოველთაო აღწერა ჩატარებული 1989 წელს. აღწერა ჩატარდა 1989 წლის 12 იანვრიდან 19 იანვრის ჩათვლით, მოსახლეობის ფაქტობრივის საცხოვრებლის მიხედვით. აღრიცხვა და ჩაწერა წარმოებდა სპეციალურად გადამზადებული აღმრიცხველ-თანამშრომლების მიერ. აღრიცხვას ჰქონდა უშუალო გამოკითხვის ხასიათი და არ ითვალისწინებდა რამე განსაკუთრებული საბუთებით პასუხების გამყარებას. 3 თვის შემდეგ 1989 წლის აპრილის თვეში გამოქვეყნდა აღწერის წინასწარი შედეგები რაიონების მიხედვით, ხოლო 1990 წლის დასაწყისში დაიდო გამოკითხვის საბოლოო ვარიანტი, სადაც წარმოდგენილი იყო მოსახლეობის რაოდენობრივი და ასაკობრივი შედეგები, ასევე ოჯახური მდგომარეობა, განათლების დონე, ნაციონალობა და სხვა დეტალები. აღწერის თანახმად დადგინდა, რომ 1989 წლის 12 იანვრის მდგომარეობით საბჭოთა კავშირში მოსახლეობა შეადგენდა 286,7 მლნ კაცს, რაც 1979 წლის აღწერისაგან (262,4 მლნ.) შედარებით 24,3 მლნ ადამიანით ანუ 9 %-ით იყო გაზრდილი. აღირიცხა 73,1 მლნ ოჯახი, რაც 6,8 მლნ-ით მეტია 1979 წელთან შედარებით. ყველაზი დიდი ზრდა მოვიდა შუა აზიის რესპუბლიკებსა და აზერბაიჯანის სსრ-ზე (22-29 %), ყაზახეთის სსრ (16 %) და მოლდოვეთის სსრ (12 %). ქვეყანაში ოჯახის საშუალო სიდიდემ შეადგინა 3,5 კაცი, ქალაქებში — 3,3 კაცი, ხოლო სოფლებში — 3,8 კაცი. მოკავშირე რესპუბლიკებში ოჯახის საშუალო როცხოვნობა შეადგენდა 6,1 კაცი — ტაჯიკეთის სსრ, 3,1 კაცი ლატვიისა და ესტონეთის სსრ-ებში, რაც ძირითადად განპირობებული იყო ოჯახში ბავშვების ოდენობთ. 1989 წელს ოჯახებში ცხოვრობდა 255,8 მლნ კაცი (ქვეყნის 89 %), ხოლო 13 მლნ (5 %) ცხოვრობდა ოჯახის გარეთ მაგრამ დაკავშირებული იყო ფინანსურად ოჯახთან, მარტოხელათა რაოდენობა კი — 16,4 მლნ კაცს შეადგენდა (6 %). მოსახლეობა საქართველოს სსრ-ში 1989 წლის 12 იანვრის მდგომარეობით შეადგენდა 5 443 359 კაცს, რაც 1979 წლის მონაცემებთან (5 014 765 კაცი) შედარებით იგი გაიზარდა 428 594 კაცით ანუ 8,55 %-ით. შემაჯამებელ ნუსხაში წარმოდგენილია მოკავშირე და ავტონომიურ რესპუბლიკებში, ასევე ავტონომიურ ოლქებსა და ოკრუგებში ყველა ტიტულარული ნაციონალობა. Лабутова Т. Ежегодник Большой советской энциклопедии. выпуск 34. стр. 007—011, Москва 1990 г. ISBN 5-85270-041-X. Итоги переписи населения СССР დაარქივებული 2016-11-30 საიტზე Wayback Machine. Приложения на demoscope.ru ↑ მოსახლეობის აღწერის შედეგები წლების მიხედვით
აზერბაიჯანის საფეხბურთო პრემიერლიგა

აზერბაიჯანის საფეხბურთო პრემიერლიგა (აზერ. Azərbaycan Premyer Liqası) — პროფესიონალური საფეხბურთო ლიგა აზერბაიჯანული კლუბებისთვის. წარმოადგენს აზერბაიჯანის უმაღლეს საფეხბურთო ლიგას. იმართება 1992 წლიდან აზერბაიჯანის ფეხბურთის ასოციაციის ორგანიზებით. ჩემპიონატი შემოდგომა-გაზაფხულის ფორმატით ტარდება და მასში მონაწილეობას იღებს 8 გუნდი. სეზონის ბოლოს, მე-8 ადგილზე გასულ გუნდს ანაცვლებს პირველ დივიზიონში პირველ ადგილზე გასული გუნდი. ყველაზე მეტჯერ ქვეყნის ჩემპიონი ბაქოს „ნეფთჩი“ გახდა. კლუბმა 8-ჯერ მოიპოვა ტიტული. მოქმედი გამარჯვებულია აღდამის „ყარაბაღი“. ოფიციალური საიტი (აზერბაიჯანული), (რუსული), (ინგლისური) Azerbaijan - List of Champions